ইয়েমেন থেকে হুতি বিদ্রোহীদের ছোড়া একটি ব্যালেস্টিক ক্ষেপণাস্ত্র বুধবার ভূপাতিত করেছে সৌদি আরব। তবে এতে ২৬ জন আহত হয়েছে। আহতদের মধ্যে দুটি শিশু রয়েছে। সৌদি আরবের রাষ্ট্রীয় গণমাধ্যম একথা জানিয়েছে। বিদ্রোহীদের সাথে লড়াইরত রিয়াদ নেতৃত্বাধীন জোটও বিষয়টি স্বীকার করেছে। বার্তা সংস্থা এএফপি জানায়, সৌদি আরবের দক্ষিণাঞ্চলীয় নগরী নাজরানে ক্ষেপণাস্ত্রটিকে ভূপাতিত করা হয়।